Arrés badaue boca entà parlar-li d’eth; mès era gent que li hège tractar eth sòn pairin, damb es sòns mormolhs, es sues mieges paraules, es sòns guinhades de uelhs, auie cridat era atencion deth mainatge damb eth temps, e aguest auie acabat comprenent bèra causa; e coma cuelhie per ua sòrta d’infiltracion e de lenta penetracion es idies e es opinions que formauen ath sòn entorn, arribèc de man en man a non pensar en sa pair, senon avergonhat e damb eth còr sarrat.